ขณะที่มีประจำเดือนมีก้อนเลือดสีจางๆออกมาคืออะไรคะ
สวัสดีค่ะ โดยปกติ ระยะห่างระหว่างรอบประจำเดือนที่ปกติ คือ 21-35 วัน (หรืออาจนาน 45 วัน) ซึ่งในแต่ละรอบเดือนไม่จำเป็นต้องเท่ากันก็ได้ ส่วนระยะเวลาของการมีประจำเดือนคือ 2-7 วัน ซึ่งในแต่ละรอบเดือนไม่จำเป็นต้องเท่ากันเช่นกัน ดังนั้น หากมีระยะห่างอยู่ที่ 21-35 วัน และประจำเดือนมา 2-7 วัน โดยมีปริมาณไม่มาจนเกินไป ก็ถือว่าเป็นปกติดีค่ะสำหรับก้อนเลือดที่ออกมา ก็น่าจะเป็นเลือดที่เกิดการเกาะกลุ่มกัน ไม่ได้ผิดปกติอะไรค่ะส่วนประจำเดือนที่ผิดปกติ คือ มีระยะห่างที่น้อยกว่า 21 วัน หรือมีระยะห่างที่มากกว่า 45 วันในทุกรอบ หรือมีประจำเดือนมาเพียง 1-2 วัน หรือมานานกว่า 7 วัน หรือมีอาการปวดท้องประจำเดือนมากร่วมด้วย หรือมีปริมาณเลือดประจำเดือนที่มากเกินไป เช่น มากจนต้องเปลี่ยนผ้าอนามัยทุก 2 ชั่วโมง เป็นต้น ซึ่งหากมีประจำเดือนที่ผิดปกติเหล่านี้ จึงควรไปพบแพทย์เพื่อตรวจหาสาเหตุค่ะ